[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 10.11.2006

COM(2006) 682 τελικό

2004/0150 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την

πρόταση απόφασης για τη θέσπιση του προγράμματος Πολιτισμός 2007 (2007-2013) (COM(2004) 469 τελικό)

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2004/0150 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την

πρόταση απόφασης για τη θέσπιση του προγράμματος Πολιτισμός 2007 (2007-2013) (COM(2004) 469 τελικό)

1. Εισαγωγη

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή διατυπώνει γνώμη για τις τροπολογίες που πρότεινε το Ευρωπαϊκό Κοινοβούλιο σε δεύτερη ανάγνωση. Η θέση της Επιτροπής σχετικά με τις τροπολογίες που ψήφισε το Ευρωπαϊκό Κοινοβούλιο είναι η ακόλουθη.

2 . Ιστορικο

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2004) 469 τελικό – 2004/0150(COD)): | 15 Ιουλίου 2004 |

Ημερομηνία γνωμοδότησης της Επιτροπής των Περιφερειών: | 23 Φεβρουαρίου 2005 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 25 Οκτωβρίου 2005 |

Ημερομηνία πολιτικής συμφωνίας στο Συμβούλιο: | 18 Μαΐου 2006 |

Ημερομηνία έκδοσης της κοινής θέσης: | 18 Ιουλίου 2006 |

Ημερομηνία γνωμοδότησης σε δεύτερη ανάγνωση: | 25 Οκτωβρίου 2006 |

3 . Στόχος της πρότασης της Επιτροπής

Ο στόχος της πρότασης της Επιτροπής είναι η θέσπιση προγράμματος που να συμβάλει στην ανάπτυξη κοινών ευρωπαϊκών πολιτιστικών αξιών με την ανάπτυξη της πολιτιστικής συνεργασίας μεταξύ δημιουργών, πολιτιστικών παραγόντων και πολιτιστικών ιδρυμάτων. Το πρόγραμμα αυτό αποσκοπεί στην προώθηση της πολυμερούς συνεργασίας στο πλαίσιο της Ευρώπης και στη συμβολή στην ανάπτυξη της ευρωπαϊκής ταυτότητας από τη βάση, χάρις στις αλληλεπιδράσεις μεταξύ των πολιτών.

Σε σύγκριση με τα προγράμματα που προηγήθηκαν, το προτεινόμενο πρόγραμμα προχωρά σε βάθος την ενίσχυση της πολιτιστικής συνεργασίας, επικεντρώνοντας τις ενέργειες της ΕΕ σε τρεις κύριους στόχους που αναγνωρίστηκαν ως στόχοι με μεγάλη ευρωπαϊκή προστιθέμενη αξία. Οι στόχοι αυτοί είναι οι εξής: η διακρατική κινητικότητα των ατόμων που εργάζονται στον πολιτιστικό τομέα, η διακρατική κυκλοφορία έργων τέχνης και καλλιτεχνικών/πολιτιστικών προϊόντων καθώς και ο διαπολιτισμικός διάλογος.

Το πρόγραμμα αποτελείται από τρία σκέλη: i) απευθείας στήριξη έργων πολιτιστικής συνεργασίας, ii) στήριξη ευρωπαϊκών οργανώσεων πολιτιστικής συνεργασίας και iii) στήριξη μελετών και στήριξη της συλλογής και διάδοσης πληροφοριών στον τομέα της πολιτιστικής συνεργασίας.

4. Γνώμη της Επιτροπής επί των τροπολογιών που ενέκρινε το Ευρωπαϊκό Κοινοβούλιο

Η Επιτροπή αποδέχεται τις τρεις τροπολογίες που ενέκρινε το Ευρωπαϊκό Κοινοβούλιο. Οι τροπολογίες αυτές είναι αποτέλεσμα συνολικού συμβιβασμού μεταξύ του Ευρωπαϊκού Κοινοβουλίου και του Συμβουλίου στο πλαίσιο της δεύτερης ανάγνωσης. Οι τροπολογίες συνάδουν με τους στόχους της αρχικής πρότασης της Επιτροπής.

Η πρώτη τροπολογία υπογραμμίζει την ανάγκη που εκφράστηκε ήδη στην αρχική πρόταση να ξεπεραστεί η απλή προσέγγιση ανά έργο και να υποστηριχθούν, στη λειτουργία τους, οι πολιτιστικοί οργανισμοί που δραστηριοποιούνται στο ευρωπαϊκό επίπεδο.

Η δεύτερη τροπολογία επιτρέπει την προσφυγή στην επιτροπολογία σε ένα μόνο επιμέρους σκέλος του προγράμματος (σκέλος 1.1, πολυετή σχέδια) και, σε σχέση με το κείμενο της κοινής θέσης, προσεγγίζει σημαντικά την αρχική πρόταση της Επιτροπής. Η διαδικασία της επιτροπολογίας δεν θα εφαρμόζεται πλέον σε σχέδια μικρής διάρκειας (σκέλος 1.2, ενέργειες συνεργασίας) ούτε σε πολιτιστικούς οργανισμούς (σκέλος 2), προκειμένου να μη επιμηκύνεται, χωρίς πραγματική προστιθέμενη αξία, η εσωτερική διαδικασία λήψης αποφάσεων σχετικά με την εφαρμογή του προγράμματος.

Τέλος, η τρίτη τροπολογία μειώνει από 20 σε μία τον αριθμό των ημερών μεταξύ της δημοσίευσης της απόφασης και της έναρξης ισχύος της, γεγονός που θα επιταχύνει την εφαρμογή του προγράμματος.

5. Συμπερασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.

6. Δήλωση της Επιτροπής

Η Επιτροπή υπέβαλε μονομερή δήλωση επί τη ευκαιρία της έκδοσης της κοινής θέσης (βλ. παράρτημα ).

ΠΑΡΑΡΤΗΜΑ

Δήλωση της Επιτροπής σχετικά με το κονδύλιο του προϋπολογισμού

Η Επιτροπή επιθυμεί να επιστήσει την προσοχή της νομοθετικής αρχής σχετικά με την αναγκαιότητα, το αργότερο κατά την τελική δημοσίευση στην Επίσημη Εφημερίδα, το κονδύλιο του προϋπολογισμού που αναφέρεται στη βασική πράξη για τη θέσπιση του προγράμματος Πολιτισμός (2007-2013) να εκφράζεται σε τρέχουσες τιμές. Αυτό αντιστοιχεί στη συνήθη δημοσιονομική πρακτική και επιτρέπει να εξασφαλίζεται με πλήρη σαφήνεια η τήρηση της απόφασης της νομοθετικής αρχής. Για το εν λόγω πρόγραμμα, το ποσό σε τρέχουσες τιμές ανέρχεται σε 400 εκατομμύρια ευρώ.